ประธานรัฐสภา ระบุฝ่ายค้านนัดยื่นญัตติแก้รัฐธรรมนูญ 15 มิถุนายนนี้
นายชวน หลีกภัย ประธานรัฐสภา กล่าวว่า จากได้คุยกับนายสมพงษ์ อมรวิวัฒน์  ส.ส.เชียงใหม่ หัวหน้าพรรคเพื่อไทย ในฐานะผู้นำฝ่ายค้านในสภาผู้แทนราษฎร แจ้งว่าพรรคการเมืองฝ่ายค้านจะยื่นญัตติแก้รัฐธรรมนูญในวันที่ 15 มิถุนายนนี้ ส่วนพรรคร่วมรัฐบาล 3 พรรค คือประชาธิปัตย์ ภูมิใจไทยและชาติไทยพัฒนา ยังไม่แจ้งมาว่าจะยื่นญัตติเมื่อใด ส่วนการยื่นเป็นเรื่องของแต่ละพรรคการเมืองจะยื่นญัตติแก้รัฐธรรมนูญมาตราใด แต่กำหนดการประชุมร่วมรัฐสภา โดยคาดหมายไว้ในวันที่ 22 มิถุนายนนี้ เพราะทาง นายพรเพชร วิชิตชลชัย ประธานวุฒิสภา แจ้งว่า วุฒิสภาติดภารกิจในวันที่ 29 มิถุนายน 2564   ทั้งนี้จะพิจารณาวันที่ 22 มิถุนายนวันเดียวหรือไม่ ก็ต้องดูวาระการประชุมอีกครั้งว่ามีทั้งหมดเท่าไหร่ส่วนคำวินิจฉัยของศาลรัฐธรรมนูญเกี่ยวกับการตั้งสภาร่างรัฐธรรมธรรมนูญ(ส.ส.ร.)เพื่อยกร่างรัฐธรรมนูญฉบับใหม่ ต้องทำประชามติถามประชาชนก่อนนั้น แต่ฝ่ายค้านเตรียมยื่นให้ตั้ง ส.ส.ร.ซ้ำเข้ามาอีก นายชวน กล่าวว่า ตอนนี้ยังไม่เห็นรายละเอียดต้องดูอีกทีว่าใครยื่นอะไรอย่างไร